C 81/76
HR
Službeni list Europske unije
18.2.2022.
četvrtak, 24. lipnja 2021.
G. budući da se internetski portal „Iznesite svoje mišljenje” pokazao korisnom točkom pristupa, zahvaljujući kojoj građani i dionici mogu sudjelovati u postupcima pripreme Komisijinih politika; budući da je, međutim, Europski revizorski sud 2019. objavio tematsko izvješće s nizom preporuka za unaprjeđenje tog portala, osobito u vezi s korištenjem prijevoda;
H. budući da je Komisija 2018. započela praksu spajanja izvješća o primjeni načela supsidijarnosti i proporcionalnosti prilikom izrade zakonodavstva EU-a s izvješćima o svojim odnosima s nacionalnim parlamentima, čime se daje veća važnost stajalištima nacionalnih parlamenata i izbjegavaju preklapanja u tim dvama godišnjim izvješćima;
I. budući da je Komisija 2017.
primila 52 obrazložena mišljenja nacionalnih parlamenata o načelu supsidijarnosti, 2018.
njih 37, a 2019.
nijedno;
J. budući da izostanak obrazloženih mišljenja nacionalnih parlamenata 2019.
nije bio posljedica bolje provedbe načela supsidijarnosti i proporcionalnosti, već činjenice da je 2019. bila prijelazna godina između dvaju mandata Komisije, raspuštanja Europskog parlamenta i održavanja europskih izbora te je stoga bilo manje inicijativa i zakonodavnih prijedloga nego prethodnih godina; K. budući da je svjestan da nacionalni parlamenti, uz Europski parlament, trebaju biti više uključeni u demokratski nadzor nad pojačanom suradnjom u područjima politike u okviru zajedničke nadležnosti; L. budući da je Odbor regija nedavno, u ožujku 2021., uveo regionalna središta 2.0; budući da je taj projekt pokrenut na vlastitu inicijativu Odbora kako bi se pratilo funkcioniranje politika EU-a u praksi; M. budući da mandat Odbora za nadzor regulative obuhvaća provjeru kvalitete procjena učinka;
N. budući da se Komisija obvezala na primjenu načela „jedan za jedan”, prema kojem bi svaki zakonodavni prijedlog koji stvara nova opterećenja trebao osloboditi građane i poduzeća istovjetnog opterećenja koje postoji na razini EU-a u istom području politike, ali da ga dosad nije uspješno provela;
O. budući da je aktualna kriza ukazala na potrebu za utvrđivanjem i ublažavanjem nepotrebnih regulatornih opterećenja kako bi se osiguralo da se zakonodavstvom EU-a u razumnim rokovima ostvaruju željene koristi uz istodobno smanjenje nepotrebnih troškova, posebno ubrzavanjem mjera potpore za potrošače, mala i srednja poduzeća (MSP-ovi) te mikropoduzeća; budući da bi zakonodavstvo, da bi koristilo potrošačima, radnicima, MSP-ovima i građanima u cjelini, trebalo biti uravnoteženo, jasno, sveobuhvatno, uključivo i, prema potrebi, utemeljeno na potrebnim znanstvenim dokazima; ističe da bi mikropoduzeća i MSP-ovi trebali podlijegati samo obvezama koje su razmjerne njihovim posebnostima i značajkama njihova sektora te potiče Komisiju da primijeni snažne provedbene mjere kako bi ograničila fragmentaciju tržišta, uklonila neopravdane tržišne prepreke i zajamčila jednake uvjete; budući da bi, međutim, „bolja regulativa” trebala doprinositi svima te služiti interesima europskog društva; P. budući da Parlament, Komisija i Vijeće kao zakonodavci moraju poštovati načela dodjeljivanja, supsidijarnosti i proporcionalnosti; 1.
podsjeća na važnost godišnjih izvješća Komisije o supsidijarnosti i proporcionalnosti;
2. pozdravlja kontinuirano uzimanje u obzir načelâ supsidijarnosti i proporcionalnosti, koja predstavljaju temeljna vodeća načela Europske unije; podsjeća na važnost promicanja zajedničkog razumijevanja supsidijarnosti i proporcional­ nosti na razini EU-a, i primjećuje zabrinutost iznesenu u prethodnim izvješćima o pomalo rutinskoj prirodi godišnjih izvješća Komisije o supsidijarnosti i proporcionalnosti, u kojima često nije detaljno razmotreno kako se ta načela poštuju pri oblikovanju politika EU-a; potvrđuje sve veću iscrpnost godišnjih izvješća Komisije o supsidijarnosti i proporcionalnosti;
3.
podsjeća na važnost toga da se načelo supsidijarnosti, kako je utvrđeno u članku 5.
UEU-a i prema kojem se odluke moraju donositi na najprimjerenijoj političkoj razini što je moguće bližoj građanima i poslovnim subjektima, uvijek poštuje i da djelovanje na razini EU-a bude opravdano s obzirom na mogućnosti dostupne na nacionalnoj, regionalnoj ili lokalnoj razini uz poštovanje sljedeća tri temeljna procesa: retroaktivne ocjene, procjene učinka i savjetovanja s dionicima; dodatno